Una nebulosa (del llatín nebula, niebla) ye una nube interestelar de polvu cósmicu, hidróxenu, heliu y otros gases ionizaos. Orixinalmente nomábase nebulosa a cualisquier oxetu astronómicu difusu, incluyíes les galaxies sacante la Vía Lláctea. Asina, por exemplu, la galaxa d'Andrómeda yera nomada nebulosa d'Andrómeda (y llamábase nebuloses espirales a toles galaxies espirales) primero de que la braera naturaleza de les galaxies fora confirmada, a entamos del sieglu XX, por Vesto Slipher, Edwin Hubble y otros.